Съобщение за „ПУП-ПЗ в обхват ПИ с идентификатори 41143.175.27 и 41143.11.342 по КК и КР на село Калипетрово, община Силистра с цел обединяването им за последващо проектиране и изграждане на фотоволтаична централа с мощност до 4.99MW и ползване на вода от водностопанско съоръжениеˮ, възложител „РАК 2019 ˮ АД
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „РАК 2019 ˮ АД инвестиционно предложение за „ПУП-ПЗ в обхват ПИ с идентификатори 41143.175.27 и 41143.11.342 по КК и КР на село Калипетрово, община Силистра с цел обединяването им за последващо проектиране и изграждане на фотоволтаична централа с мощност до 4.99MW и ползване на вода от водностопанско съоръжениеˮ, попада в обхвата на т.10 – Инфраструктурни инвестиционни предложения, буква“н“ – „схеми за добив на подземни води и изкуствено подхранване на подземни води“, предвид което на основание чл.93, ал.1, т.1 на Закона, следва да се проведе процедура по преценяване на необходимостта от оценка на въздействието върху околната среда (ОВОС).
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-1602-14/25.08.2023г.
Копие на писмото е изпратено в Община Силистра, кметство село Калипетрово и БДДР.
